**LIDL IZVUKAO SREĆNE DOBITNIKE UEFA EURO 2024 NAGRADNIH IGARA**

**Kao zvanični partner Evropskog prvenstva u fudbalu, Lidl Srbija, objavio je dobitnike svojih dveju nagradnih igara: „Lidl UEFA EURO 2024™ Ticket Lottery" i „Lidl Kids Team". Kroz ove nagradne igre, Lidl je ostvario svoju misiju da približi sportski duh publici svih uzrasta i time omogući nezaboravna iskustva za svoje verne potrošače, odnosno srećne dobitnike koji će imati priliku da odu na ovogodišnji fudbalski spektakl u Nemačkoj.**

Nagradne igre privukle su veliki broj učesnika, a dobitnici su nasumično izabrani kako bi se osigurala pravednost u odabiru.Srećnim dobitnicima kompanija Lidl je obezbedila jedinstveno iskustvo na fudbalskom spektaklu, bilo da je reč o dobitnicima paketa karata za fudbalske mečeve ili o izlasku na teren sa reprezentativcima koji će svakako biti trenutak za pamćenje za sve mališane, a gde su pokriveni svi troškovi putovanja, smeštaja i ulaznica, različitih aktivnosti poput obilaska lokalnih znamenitosti i zabavnih aktivnosti, pružajući dobitnicima potpuno bezbrižno iskustvo u Nemačkoj ovog leta, bez obzira na njihovu finansijsku situaciju.

Prva nagradna igra „Lidl Kids Team" omogućila je da 22 mališana uzrasta od 6 do 10 godina dožive nezaboravno iskustvo izlaska na teren sa reprezentativcima. Osim što će imati priliku da prate svoje idole na terenu, odabrani mališani će moći da uživaju u celokupnom programu, uz pratnju staratelja, budući da su svi troškovi pokriveni.

U okviru druge nagradne igre „Lidl UEFA EURO 2024™ Ticket Lottery" svi potrošači koji su ostvarili kupovinu u vrednosti od najmanje 1.800 dinara imali su mogućnost da učestvuju u istoj, putem Lidl Plus aplikacije lojalnosti. Ova nagradna igra izazvala je veliku pažnju, a ukupno 11 srećnih dobitnika osvojilo je pakete ulaznica za dve osobe za utakmice Srbija – Engleska 16. juna, Slovenija – Srbija 20. juna, Danska – Srbija 25. juna, kao i za finalnu utakmicu 14. jula. i tako omogućili sebi nezaboravno leto.

Kao globalna kompanija koja je prisutna u više od 30 zemalja, Lidl nastavlja da promoviše svoju misiju koja naglašava fer, otvorenu i poverljivu saradnju. Dve nagradne igre su samo jedan od pokazatelja da Lidl brine o svojim potrošačima i ljubiteljima fudbala sa kojima će zajedno proslaviti ovaj veliki sportski događaj.

Zvaničan spisak dobitnika možete pronaći na zvaničnom sajtu kompanije: [www.lidl.rs](http://www.lidl.rs) .

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 70 prodavnica u 40 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)